Unionin yleisen tuomioistuimen tuomio (seitsemäs jaosto) 26.2.2015 – Sabbagh vastaan neuvosto
(asia T‑652/11)
Yhteinen ulko- ja turvallisuuspolitiikka – Syyriaan kohdistettavat rajoittavat toimenpiteet – Varojen jäädyttäminen – Ilmeinen arviointivirhe – Sopimussuhteen ulkopuolinen vastuu
1.                     Tuomioistuinmenettely – Päätös tai asetus, jolla oikeudenkäynnin aikana korvataan riidanalainen toimi – Uusi seikka – Alkuperäisten vaatimusten ja kanneperusteiden laajentaminen (Unionin yleisen tuomioistuimen työjärjestyksen 48 artiklan 2 kohta) (ks. 24 kohta)
2.                     Tuomioistuinmenettely – Päätös tai asetus, jolla oikeudenkäynnin aikana korvataan riidanalainen toimi – Uusien vaatimusten tutkittavaksi ottaminen – Rajat – Hypoteettiset toimet, joita ei ole vielä toteutettu (Unionin yleisen tuomioistuimen työjärjestyksen 44 artiklan 1 kohdan c alakohta) (ks. 27 ja 28 kohta)
3.                     Euroopan unioni – Toimielinten toimien laillisuuden tuomioistuinvalvonta – Syyriaan kohdistettavat rajoittavat toimenpiteet – Valvonnan laajuus (Euroopan unionin perusoikeuskirjan 47 artikla; neuvoston päätös 2011/782/YUTP; neuvoston asetus N:o 1151/2011; neuvoston asetus N:o 36/2012) (ks. 36 ja 37 kohta)
4.                     Kumoamiskanne – Kumoamistuomio – Vaikutukset – Unionin tuomioistuimen asettamat rajoitukset – Eräisiin henkilöihin ja yhteisöihin Syyrian tilanteen johdosta kohdistettavat rajoittavat toimenpiteet – Vaara siitä, että neuvoston vastaisuudessa mahdollisesti päättämien, kumottavan toimen kohteena oleviin henkilöihin kohdistuvien varojen jäädytysten tehokkuus heikkenee vakavasti ja peruuttamattomasti – Kumottujen päätösten ja asetusten vaikutusten pitäminen voimassa siihen asti, kunnes määräaika muutoksenhaulle päättyy tai muutoksenhaku hylätään (SEUT 264 artiklan toinen kohta ja SEUT 266 artikla; Euroopan unionin tuomioistuimen perussäännön 56 artiklan ensimmäinen kohta ja 60 artiklan toinen kohta; neuvoston päätös 2011/782/YUTP; neuvoston asetus N:o 1151/2011; neuvoston asetus N:o 36/2012) (ks. 52–58 kohta)
5.                     Sopimussuhteen ulkopuolinen vastuu – Edellytykset – Lainvastaisuus – Vahinko – Syy-yhteys – Yhden edellytyksen täyttymättä jääminen – Vahingonkorvauskanteen hylkääminen kokonaisuudessaan (SEUT 340 artiklan toinen kohta) (ks. 63–68 kohta)
Aihe
Yhtäältä vaatimus kumota Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 täytäntöönpanosta 14.11.2011 annettu neuvoston täytäntöönpanoasetus (EU) N:o 1151/2011 (EUVL L 296, s. 3), Syyriaan kohdistettavista rajoittavista toimenpiteistä ja päätöksen 2011/273/YUTP kumoamisesta 1.12.2011 annettu neuvoston päätös 2011/782/YUTP (EUVL L 319, s. 56) ja Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18.1.2012 annettu neuvoston asetus (EU) N:o 36/2012 (EUVL L 16, s. 1) siltä osin kuin kyseiset toimet koskevat kantajaa ja toisaalta vaatimus korvata kärsitty vahinko
Ratkaisu
1)
Vaatimus Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18.1.2012 annetun neuvoston asetuksen (EU) N:o 36/2012 antamisen jälkeen annettujen neuvoston täytäntöönpanoasetusten kumoamisesta jätetään tutkimatta.
2)
Seuraavat säädökset kumotaan siltä osin kuin ne koskevat Bassam Sabbaghia:
–        asetuksen (EU) N:o 442/2011 täytäntöönpanosta 14.11.2011 annettu neuvoston täytäntöönpanoasetus (EU) N:o 1151/2011
–        Syyriaan kohdistettavista rajoittavista toimenpiteistä ja päätöksen 2011/273/YUTP kumoamisesta 1.12.2011 tehty neuvoston päätös 2011/782/YUTP
–        asetus N:o 36/2012.
3)
Kumottujen päätösten ja asetusten vaikutukset pysytetään voimassa Sabbaghiin nähden muutoksenhaun määräajan päättymiseen tai, jos tässä ajassa haetaan muutosta, muutoksenhaun mahdolliseen hylkäämiseen asti.
4)
Vahingonkorvausvaatimus hylätään.
5)
Euroopan unionin neuvosto vastaa omista oikeudenkäyntikuluistaan, ja se velvoitetaan korvaamaan puolet Sabbaghin oikeudenkäyntikuluista.
6)
Sabbagh vastaa puolesta omista oikeudenkäyntikuluistaan.